Anno ab incarnatione Domini nostri Jesu Christi milleximo octuaigeximo tertio, sesto die mensis marcii, indicione sesta. Monasterio Sancti Petri, qui est constructo in loco ubi dicitur Clugnedo, ego, Wido comes, filius quondam item Widonis comitis, qui professus sum, ex natione mea, legem vivere salika, offertor et donator ipsius monasterii, presentibus presens dico: quisquis in sanctis ac venerabilibus locis et suis aliquis rebus cuntule[rit], justa Auctoris vocem, «in oc seculo centuplum accipiet, et vitam insuper, et, quod melius est, possidebit vitam eternam». Ideoque, ego, qui supra Wido comes, dono et offero, a presenti die, in eodem monasterio, pro anime mee mercede, id sunt, aliquantis rebus juris mei, que subter nominavero: mee portiones de æcclesia una que nominatur Sancti Dionixii, que est constructa in Val que dicitur Sesedana, et mansoras sedecim, et alpes duas, et silvis buscaleis, et mee portiones de monte uno, qui dicitur Paruno, et molandino uno cum alveis et riva et cum omni utilitatem ad eum pertinentibus, quod est constructo in loco ubi dicitur Varale. Et insuper dono et offero ab eodem monasterio servos et ancillas, quorum subter nominavero, id sunt: Mauro de la Roca et conjux ejus cum omnibus filiis et filiabus eorum et gregio uno de vaccis cum vitulis et tauris in integrum, que esse videtur in ipsa Val. Prima Alpe esse videtur in ipsa Val Sesedana, nomina Lavozoso; secunda in jam dicta Val, nomina Oltro; jam dictis silvis sunt in ipsa Val, nominata Duze, Facia Soliva, Lagaredo, Biscognago. Primo manso esse videtur in ipsa Val, et dicitur manso de Markise da la Roca; secundo manso in ipsa Val, dicitur manso Petri da Varale; tercio manso dicitur de Vedale da Locarne; quarto dicitur de Benedicto et de Johanne; quinto dicitur manso de Fontana; sesto manso dicitur Johanni Dario Surdo; septimo dicitur manso Leoni de Foresto; octavo manso dicitur Mauroni de la Roca; nono manso jacet in fundo Castellito, nomina manso de Wido Jumenta; decimo manso in ipso Castellito, nomina manso de Adam Cavalerio; undecimo manso in ipso Castellito, et nomina manso de Martino Camosa; duodecimo manso in ipso loco, nomina manso de Constantio; tertio decimo manso jacet in loco ubi dicitur Casa Nova, et nomina manso de Aldemanno; quarto decimo manso jacet in ipsa Casa Nova, nomina manso de Martino Ferrario; quinto decimo jacet in ipsa Casa Nova, et dicitur manso de Bellino; sesto decimo manso in ipsa Casa Nova et nomina manso de Raimperto. Et insuper, dono et offero in eodem monasterio omnibus rebus juris mei que sunt posite in locis et fundi Stode Garda, tam infra nova quam in vetere, et in earum territoriis, et michi que super Widoni comiti advenerunt, per cartam a parte Ottoni et Unfredi, germani filii quidam Ottoni de Turbigo. Ut dictum est, jam dictas mansoras et omnibus super escriptis rebus mobilibus et immobilibus, seu familiis, cum casibus, sediminis et vineis, cum areis earum et terris arabilibus et gerbis, pratis, pascuis, silvis, ripis, rupinis, et ac paludibus, coltis et incoltis, divisi et indivisi, una cum omnibus districtibus et usibus aquarum, aquarumque ductibus, cum omni jure ajacentiis et pertinentiis earum rerum per locas et vocabulas ad superscriptas res pertinentibus, est in integrum. Que autem superscriptis omnibus rebus supradictis, una cum accessionibus et ingressibus, seu cum superioribus et inferioribus earum rerum, servis et ancillis, qualiter supra legitur in integrum, ab ac die in eodem monasterio dono et offero, et per presentem cartam offersionis ibidem abendum confirmo; et insuper, facio ab eodem monasterio legiptimam tradidcionem et vestituram per cultellum, fistucum notatum, wantonem, wasonem terre, atque ramum arboribus, et me exinde foris expuli, warpivi et absente me fecit, et ab eodem monasterio proprietatem relinquo, et facias exinde a presenti die, ipso monasterio, aut cui pars ipsius monasterio dederit jure proprietario nomine quicquid voluerit, pro anime mee mercede, sine omni mea et eredum meorum ac proeredum meorum contradicionem vel repetitionem. Si quis vero, quod futurum esse non credo, si ego, qui supra, Wido comes, (quod absit!) aut ullus de eredibus ac proeredibus meis, seu quislibet oposita persona contra anc cartam offersionis ire quandoque tentaverimus aut per quodvis ingenium infrangere quesierimus, tunc inferamus ad illam partem, contra que exinde litem intulerimus, multa que est pena auro optimo unceas quingenti, argentei ponderas mille, et quod repetierimus venticare non valeamus, sed presens cartam offersionis diuturnis temporibus firma permaneat et persistat inconvulsa, constipulatione subnixa. Et me qui supra Wido comes, meique eredes ac proeredes a parte ipsius monasterii, aut cui pars ipsius monasterii dederit istis omnibus rebus, qualiter supra legitur, in integrum ab omni omine defensare; quod si defendere non potuerimus, aut si a parte ipsius monasterii aut cui pars ipsius monasterii dederit, subtraere quesierimus, tunc in duplum eamdem offersionem, ut superius legitur, a parte ipsius monasterii, aut cui pars ipsius monasterii dederit, restituamus sicut pro tempore fuerit meliorata, aut valuerit, sub extimatione in consimilibus locis et mobilia, et familia consimile; et bergamena cum atramentario de terra elevavi, pagina Petri, notarii sacri palacii, tradidi et scripsi, in qua subter confirma[ns] testibusque obtuli roborandam. Actum infra castro Wilengo. Signum manus isti Widoni comiti, qui anc cartam offersionis fieri rogavit, et pro morte subitanea, sua manu firmare non potuit. Signum manuum Arduini et item Arduini, pater et filius, et Addoni, omnes leges salica viventium testes. Signum manuum Wilielmi et Anrici et Rustici et Amiczonis, testes.